4.1 ลักษณะผลิตภัณฑ์

ผลิตภัณฑ์ของบริษัท สามารถแบ่งออกได้เป็น 2 ประเภท คือ

1.  สายควบคุมรถยนต์ และรถจักรยานยนต์ (Control Cable)

2.  ชุดควบคุมรางกระจกหน้าต่างรถยนต์ (Window Regulator)

บริษัททำหน้าที่เป็นผู้ผลิตชิ้นส่วน OEM (Original Equipment Manufacturer) และ REM
(Replacement Equipment Manufacturer) เพื่อส่งให้แก่โรงงานประกอบของลูกค้า
ผู้ผลิตชิ้นส่วน และศูนย์อะไหล่ ซึ่งได้แก่ ผู้ผลิตรถยนต์ และรถจักรยานยนต์ ทั้งในและต่างประเทศ
รวมถึงบริษัทต่าง ๆ ในเครือของไฮเล็กซ์ คอร์ปอเรชั่น โดยรายละเอียดผลิตภัณฑ์ของบริษัทมีดังนี้

1. สายควบคุม (Control Cable)

  บริษัททำการผลิตสายควบคุมทั้งที่ใช้กับรถยนต์และรถจักรยานยนต์
  โดยสายควบคุมเป็นอุปกรณ์ที่มีความสำคัญมาก เนื่องจากเป็นอุปกรณ์ที่ใช้ในการควบคุมระบบต่าง ๆ
  ของรถยนต์และรถจักรยานยนต์ อาทิเช่น ระบบเบรค ระบบสตาร์ทเครื่องยนต์ ระบบเกียร์
  และระบบคลัช เป็นต้น บริษัทมียอดขายสายควบคุมในปี 2556 คิดเป็นสัดส่วนประมาณ ร้อยละ 83
  ของยอดขายรวม โดยเป็นการขายในประเทศร้อยละ 98 และเป็นการขายต่างประเทศร้อยละ 2
  ของยอดขายรวมของสายควบคุม ทั้งนี้รายละเอียดของผลิตภัณฑ์สายควบคุมของบริษัทมีดังนี้

สายควบคุมรถยนต์ (Automobile Control Cable)

  บริษัทผลิตสายควบคุมระบบต่าง ๆ ในรถยนต์ โดยเน้นรถยนต์นั่งส่วนบุคคล รถบรรทุก (กระบะ)
  ขนาด 1 ตัน ซึ่งโดยเฉลี่ยแล้วในรถยนต์ 1 คัน จะมีสายควบคุมประมาณ 8-16 ประเภท
  ทำหน้าที่ควบคุมการทำงานของระบบ ต่าง ๆ ในรถยนต์ เช่น เครื่องยนต์ เกียร์ คลัช ฯลฯ ทั้งนี้
  บริษัทสามารถผลิตสายควบคุมที่ใช้ในรถยนต์ได้ทุก ๆ ประเภท

ภาพสายควบคุมหลักของรถยนต์ที่บริษัทผลิต

[]

  นอกจากสายควบคุมดังแสดงในแผนภาพข้างต้นแล้ว
  บริษัทยังสามารถผลิตสายควบคุมที่ใช้ควบคุมระบบอื่น ๆ ของรถยนต์ อาทิ สายโช้ค
  สายปรับเบาะที่นั่ง สายล็อคประตู สายควบคุมกระจกมองข้าง สายเครื่องปรับอากาศ
  และสายไมล์/วัดความเร็ว เป็นต้น

ในช่วงระยะเวลา 3 ปี ที่ผ่านมา บริษัทมียอดการจำหน่ายสายควบคุมรถยนต์ ดังนี้

หน่วย: ล้านบาท

  ------------------------------------------------------------------------
                               2554           2555**         2556
  ---------------------------- -------------- -------------- -------------
  ในประเทศ                     1,320          1,501          2,494

  ต่างประเทศ                    14             15             22

  รวม                          1,334          1,516          2,516

  อัตราการเติบโต (ร้อยละ)         (17)           14             66
  ------------------------------------------------------------------------

** ข้อมูลสะสม 9 เดือน (มกราคม – กันยายน 2555,
บันทึกตามการเปลี่ยนรอบระยะเวลาบัญชีของบริษัท)

สายควบคุมรถจักรยานยนต์ (Motorcycle Control Cable)

  บริษัทผลิตสายควบคุมระบบต่าง ๆ ของรถจักรยานยนต์ญี่ปุ่นทุกประเภท
  ซึ่งโดยเฉลี่ยแล้วในรถจักรยานยนต์ 1 คัน จะมีสายควบคุมประมาณ 8 ประเภท
  ซึ่งทำหน้าที่ควบคุมการทำงานของระบบต่าง ๆ ของรถจักรยานยนต์ เช่น เครื่องยนต์ เกียร์ คลัช
  ฯลฯ ทั้งนี้ บริษัทสามารถผลิตสายควบคุมที่ใช้ในรถจักรยานยนต์ได้ทุกประเภท

ภาพสายควบคุมหลักของรถจักรยานยนต์ที่บริษัทผลิต

[]

ในช่วงระยะเวลา 3 ปี ที่ผ่านมา บริษัทมียอดการจำหน่ายสายควบคุมรถจักรยานยนต์ ดังนี้

หน่วย: ล้านบาท

  -----------------------------------------------------------------------
                              2554           2555**         2556
  --------------------------- -------------- -------------- -------------
  ในประเทศ                    495            447            504

  ต่างประเทศ                   37             -              -

  รวม                         532            447            504

  อัตราการเติบโต (ร้อยละ)        (3)            (16)           13
  -----------------------------------------------------------------------

** ข้อมูลสะสม 9 เดือน (มกราคม – กันยายน 2555,
บันทึกตามการเปลี่ยนรอบระยะเวลาบัญชีของบริษัท)

2. ชุดควบคุมรางกระจกหน้าต่างรถยนต์ (Window Regulator)

  ชุดควบคุมรางกระจกหน้าต่างรถยนต์เป็นอุปกรณ์ที่ใช้ในการเปิด-ปิดกระจกหน้าต่างรถยนต์
  โดยเป็นผลิตภัณฑ์ที่บริษัทให้ความสำคัญในการทำตลาด เนื่องจากสามารถใช้ได้กับรถทุกชนิด
  และทุกขนาด บริษัทมียอดขายชุดควบคุมรางกระจกหน้าต่างรถยนต์ในปี 2556
  คิดเป็นสัดส่วนประมาณร้อยละ 16 ของยอดขายรวม โดยเป็นการขายในประเทศเกือบทั้งหมด

แผนภาพแสดงชุดควบคุมรางกระจกหน้าต่างรถยนต์แบบใช้สายควบคุม

  []

ในช่วงระยะเวลา 3 ปี ที่ผ่านมา บริษัทมียอดการจำหน่ายสายควบคุมรางกระจกหน้าต่างรถยนต์
ดังนี้

หน่วย: ล้านบาท

  ------------------------------------------------------------------------
                                2554           2555**        2556
  ----------------------------- -------------- ------------- -------------
  ในประเทศ                      304            339           578

  ต่างประเทศ                     0              -             -

  รวม                           304            339           578

  อัตราการเติบโต (ร้อยละ)          (27)           12            71
  ------------------------------------------------------------------------

** ข้อมูลสะสม 9 เดือน (มกราคม – กันยายน 2555,
บันทึกตามการเปลี่ยนรอบระยะเวลาบัญชีของบริษัท)

สายควบคุมรถยนต์และรถจักรยานยนต์

  การออกแบบรถยนต์ในปัจจุบันได้เปลี่ยนแปลงและพัฒนาไปสู่ระบบไฟฟ้ากันอย่างแพร่หลาย
  สายควบคุมก็เป็นหนึ่งในอุปกรณ์ชิ้นส่วนที่ได้รับการพัฒนาไปในทิศทางเดียวกัน โดยในอดีต
  สายควบคุมจะเป็นระบบจักรกล (Mechanic) แต่ปัจจุบันรถยนต์รุ่นใหม่ ๆ
  จะถูกออกแบบโดยใช้ระบบอิเล็กทรอนิกส์ (Electronic) ซึ่งมีข้อดีกว่าระบบเดิมหลายประการ
  เช่น ลดขั้นตอนการประกอบสายควบคุม ระบบการควบคุมมีความแม่นยำมากขึ้น
  แต่ในทางกลับกันก็มีข้อเสียที่ตามมา เช่น ต้องเพิ่มการติดตั้งสายไฟและสายสัญญาณจำนวนมาก
  และแม้ว่าในแง่การพัฒนาและภาพลักษณ์ของรถยนต์จะดูทันสมัยและซับซ้อนยิ่งขึ้น
  แต่ต้นทุนราคาและปัญหาทางด้านเทคนิคก็ยังเป็นปัจจัยที่ทำให้การเลือกใช้สายควบคุมแบบเดิม
  ยังเป็นทางเลือกที่ผู้ผลิตส่วนใหญ่คงนิยมอยู่

4.2 การตลาดและภาวะการแข่งขัน

4.2.1 กลยุทธ์ทางการตลาด

  บริษัทได้ดำเนินธุรกิจการผลิตและจำหน่ายสายควบคุมมาเป็นเวลากว่า 35 ปี
  และชุดควบคุมรางกระจกหน้าต่างรถยนต์มาเป็นเวลากว่า 17 ปี
  มีผลงานและคุณภาพเป็นที่ยอมรับและไว้วางใจของลูกค้ามาอย่างต่อเนื่อง
  โดยในการดำเนินงานที่ผ่านมา บริษัทมีกลยุทธ์ทางการตลาดที่สำคัญ ดังนี้

  1) มุ่งเน้นกลยุทธ์การตลาดเชิงรุก

  บริษัทได้จัดทำการวิจัยตลาดอุตสาหกรรมรถยนต์ ในปี 2556 พบว่า
  มีโอกาสที่จะขยายส่วนแบ่งตลาดชุดควบคุมรางกระจกหน้าต่างรถยนต์และรางกระจกหลัง Pick
  Up รวมถึง ชุดเปิด-ปิดประตูอัตโนมัติของรถยนต์ประเภท Luxury Mini Van เพิ่มมากขึ้น
  เนื่องจากคู่แข่งที่จะมาตั้งฐานการผลิตในประเทศไทยยังมีจำนวนไม่มากนัก
  ประกอบกับลูกค้าหลายรายมีนโยบายจัดหาชิ้นส่วนภายในประเทศให้มากขึ้นเพื่อลดต้นทุน
  และเพิ่มสัดส่วนชิ้นส่วนที่มีถิ่นกำเนิดในประเทศ เพื่อให้ได้รับสิทธิประโยชน์ทางภาษีส่งออก
  จึงเป็นโอกาสในการขยายส่วนแบ่งตลาดเพื่อตอบสนองความต้องการของลูกค้าได้มากขึ้น

  โดยบริษัทจะเน้นการใช้กลยุทธ์ด้านวิจัยและพัฒนาผลิตภัณฑ์ ซึ่งบริษัทมีข้อได้เปรียบคู่แข่งหลาย ๆ
  ด้าน ทั้งเรื่องของความพร้อมทางความรู้ ความชำนาญ (Know-how)
  จากผู้ร่วมทุนและทีมงานคุณภาพที่มีประสบการณ์, เครื่องจักรทันสมัย
  และศูนย์ทดสอบครบวงจรที่ใหญ่ที่สุดแห่งหนึ่งในภูมิภาคเอเชียตะวันออกเฉียงใต้
  ประกอบกับบริษัทใช้กลยุทธ์ Cost Leader คือ
  การลดต้นทุนและหาแนวทางในการปรับปรุงด้านราคา
  ให้สามารถแข่งขันได้กับคู่แข่งทั้งในประเทศและต่างประเทศ
  รวมทั้งศึกษาสิทธิประโยชน์ทางภาษีที่จะช่วยลดต้นทุนสำหรับชิ้นส่วนที่ยังคงต้องนำเข้าจากต่างประเทศอยู่

  2) มุ่งเน้นการผลิตผลิตภัณฑ์ที่มีคุณภาพ

  แม้บริษัทจะมีกิจกรรมลดต้นทุนโดยการวิเคราะห์คุณค่าทางวิศวกรรม (VA/VE หรือ Value
  Analyses/ Value Engineering)
  แต่บริษัทก็ตระหนักถึงความสำคัญในการรักษาคุณภาพให้ได้ตามมาตรฐานที่กำหนด
  จากเหตุผลดังกล่าว บริษัทจึงทำการพัฒนาคุณภาพการผลิตมาโดยตลอด
  การที่บริษัทสามารถรักษามาตรฐานการผลิตให้มีคุณภาพอย่างสม่ำเสมอ
  จึงทำให้การผลิตของบริษัทมีประสิทธิภาพ มีของเสียระหว่างผลิตน้อย
  ซึ่งส่งผลให้บริษัทมีต้นทุนการผลิตที่ต่ำลงด้วย

  3) มุ่งเน้นความสัมพันธ์กับลูกค้า

  บริษัทให้ความสำคัญกับการสร้างความพึงพอใจให้ลูกค้า โดยเน้นหลักการบริการลูกค้าสัมพันธ์
  (Customer Relation Management : CRM) ด้วยการศึกษาความต้องการของลูกค้าในทุก ๆ
  ด้าน คือ คุณภาพ ราคา และการส่งมอบ (Quality, Cost, Delivery)
  เพื่อบริหารจัดการให้สอดคล้องและตอบสนองความต้องการของลูกค้าได้อย่างมีสัมพันธ์ภาพที่ดีต่อกัน
  โดยมีการกำหนดระดับความพึงพอใจของลูกค้าไว้เป็นเป้าหมายขององค์กร
  พร้อมทั้งนำมาวิเคราะห์และกำหนดแผนการปรับปรุงร่วมกัน
  เพื่อสร้างความพึงพอใจสูงสุดให้แก่ลูกค้า
  อีกทั้งยังได้กำหนดแผนการออกเยี่ยมพบลูกค้าเพื่อรับทราบปัญหาต่าง ๆ
  และนำข้อเสนอแนะของลูกค้ามาปรับปรุงอย่างต่อเนื่อง โดยบริษัทได้เข้าร่วมกิจกรรมต่าง ๆ
  ที่เกี่ยวข้องกับอุตสาหกรรมยานยนต์อย่างสม่ำเสมอ นอกจากนี้
  บริษัทยังได้ส่งพนักงานไปร่วมพัฒนาผลิตภัณฑ์กับบริษัทผู้ผลิตรถยนต์และรถจักรยานยนต์
  เพื่อให้พนักงานเข้าใจความต้องการและออกแบบผลิตภัณฑ์ให้ตรงกับความต้องการของลูกค้าได้
  ซึ่งการร่วมมือเพื่อพัฒนาผลิตภัณฑ์ดังกล่าวจะเป็นการช่วยสร้างความสัมพันธ์อันดีกับลูกค้าและเพิ่มโอกาสในการขายผลิตภัณฑ์ของบริษัทต่อไป

4)  การจัดส่งผลิตภัณฑ์ได้ตรงต่อเวลา

  การจัดส่งผลิตภัณฑ์ได้ตรงตามเวลาที่ลูกค้าต้องการเป็นปัจจัยที่สำคัญไม่น้อยไปกว่าคุณภาพของผลิตภัณฑ์
  บริษัทได้พัฒนาระบบการจัดส่งผลิตภัณฑ์ให้แก่ลูกค้าอย่างต่อเนื่อง โดยใช้ระบบ Toyota
  Production System (TPS) ซึ่งเป็นระบบที่คิดค้นโดยโตโยต้า มอเตอร์ คอร์ปอเรชั่น
  มาใช้ในกระบวนการผลิต เพื่อเพิ่มประสิทธิภาพในการผลิตและจัดส่งผลิตภัณฑ์ของบริษัทให้แก่ลูกค้า

  5) มีพันธมิตรทางธุรกิจที่เป็นที่ยอมรับ

  การที่บริษัทมีพันธมิตรทางธุรกิจที่มีชื่อเสียงและเป็นที่ยอมรับของผู้ผลิตรถยนต์และรถจักรยานยนต์
  อาทิเช่น ไฮเล็กซ์ คอร์ปอเรชั่น การทำสัญญาการใช้สิทธิและรับความช่วยเหลือทางด้านเทคนิค
  และยังมีผู้ผลิตชิ้นส่วนประกอบรายย่อยทั้งในและต่างประเทศที่ให้การสนับสนุน
  ทำให้สามารถผลิตชิ้นส่วนที่มีคุณภาพสูงเป็นที่ยอมรับในระดับสากล
  และเป็นเหตุผลสำคัญที่ทำให้บริษัทได้รับการยอมรับในด้านมาตรฐานและคุณภาพของผลิตภัณฑ์จากลูกค้าตลอดมา

  6) กลยุทธ์ด้านการกำหนดราคา

  ในสภาวะการแข่งขันที่รุนแรงทั้งในประเทศและต่างประเทศนั้น
  ทำให้บริษัทต้องทำการควบคุมต้นทุนการผลิตให้ลดลงอย่างต่อเนื่อง
  โดยการใช้ระบบการผลิตที่มีประสิทธิภาพและเป็นไปตามมาตรฐาน

  ทั้งนี้ การมุ่งเน้นในการบริหารจัดการ
  รวมทั้งการพัฒนาผู้ผลิตชิ้นส่วนให้มีความสามารถที่จะดำเนินการด้วยต้นทุนต่ำ
  เพื่อให้ได้ราคาที่เหมาะสมและสามารถแข่งขันได้
  จะช่วยให้บริษัทสามารถกำหนดราคาผลิตภัณฑ์ที่เป็นไปตามความคาดหวังของลูกค้าและสามารถแข่งขันกับคู่แข่งขันได้

  7) กลยุทธ์การพัฒนาชิ้นส่วนภายในประเทศ (Local Parts)

  บริษัทมีแผนที่จะพัฒนาผู้ผลิตชิ้นส่วนในประเทศให้มากขึ้น
  เพื่อที่จะลดการสั่งซื้อวัตถุดิบนำเข้าจากต่างประเทศ ซึ่งจะทำให้ต้นทุนต่ำลง
  และบริษัทมีความยืดหยุ่นในการใช้กลยุทธ์ด้านราคาในการแข่งขัน
  และการวางแผนผลิตชิ้นส่วนรุ่นใหม่ ๆ ในระยะยาว
  รวมทั้งจะช่วยลดความเสี่ยงด้านอัตราแลกเปลี่ยนด้วย อีกประการหนึ่ง
  การได้ศึกษาข้อมูลของคู่แข่งและทำการวิเคราะห์การเปรียบเทียบราคา
  จะช่วยเพิ่มการพัฒนาและปรับปรุงความสามารถในการแข่งขันได้

4.2.2 กลุ่มลูกค้าเป้าหมาย

  ในปี 2556 บริษัทมียอดขายรวมทั้งสิ้นจำนวน 3,656 ล้านบาท
  โดยเมื่อแบ่งสัดส่วนยอดขายของบริษัทในปี 2556 แยกตามยี่ห้อของลูกค้า
  (รวมยอดขายให้แก่ศูนย์อะไหล่ของผู้ผลิตรถยนต์และรถจักรยานยนต์แต่ละราย)
  จะสามารถแบ่งได้ตามแผนภูมิวงกลมดังนี้

[]

กลุ่มลูกค้าเป้าหมายของบริษัท สามารถแบ่งได้ดังนี้

1. ผู้ผลิต

กลุ่มลูกค้าผู้ผลิตรถยนต์

โครงการรถคันแรกและภัยธรรมชาติในปี 2554 กระตุ้นให้อุตสาหกรรมยานยนต์ของประเทศไทยใน
ปี 2555 เติบโตขึ้นกว่าร้อยละ 30 และยังส่งผลต่อเนื่องถึงครึ่งปีแรกของปี 2556
หลังจากนั้นการเติบโตกลับลดลงในช่วงครึ่งปีหลัง

ในภาพรวมปี 2556 สภาอุตสาหกรรมประเมินว่า อุตสาหกรรมยานยนต์จะมีอัตราการเติบโตร้อยละ
3.92 เท่านั้น อย่างไรก็ตาม คาดว่าในปีต่อไปก็จะยังคงเติบโตต่อเนื่อง
โดยกลุ่มเป้าหมายสำหรับธุรกิจผลิตสายควบคุมรถยนต์และชุดควบคุมรางกระจกหน้าต่างรถยนต์ ได้แก่
บริษัทผู้ผลิตรถยนต์ชั้นนำต่าง ๆ ได้แก่ บริษัท ฮอนด้า ออโตโมบิล (ประเทศไทย) จำกัด บริษัท
โตโยต้า มอเตอร์ เอเชีย แปซิฟิค เอ็นจิเนียริ่ง แอนด์ แมนูแฟคเจอริ่ง จำกัด บริษัท อีซูซุ
มอเตอร์ (ประเทศไทย) จำกัด เป็นต้น
ซึ่งลูกค้าดังกล่าวเป็นลูกค้าของบริษัทมาเป็นเวลานานและมีการขยายกำลังการผลิตในประเทศไทยอย่างต่อเนื่อง
โดยบริษัทมีรายได้จากลูกค้ารายใหญ่ คือ บริษัท ฮอนด้า ออโต โมบิล (ประเทศไทย)จำกัด
คิดเป็นร้อยละ 27 ของยอดขายรวม

  ทั้งนี้ เพื่อเป็นการลดความเสี่ยงจากการพึ่งพาลูกค้ารายใหญ่
  บริษัทมีนโยบายเพิ่มส่วนแบ่งตลาดจากลูกค้าเดิมรายอื่น ๆ เช่น บริษัท นิสสัน ไทยแลนด์ บริษัท
  ออโต้อัลลายแอนซ์ (ประเทศไทย) และ ฟอร์ด มอเตอร์ ประเทศไทย
  ซึ่งปัจจุบันได้ขยายกำลังการผลิตเพิ่มเพื่อรองรับรถรุ่นใหม่ ๆ ในปีหน้า

  นอกจากนี้ บริษัทยังมุ่งหาลูกค้าใหม่เพิ่มขึ้น
  โดยจะเน้นไปที่บริษัทผู้ผลิตรถยนต์ที่จะย้ายฐานการผลิตมายังประเทศไทย อาทิเช่น บริษัท
  เอสเอไอซี มอเตอร์–ซีพี จำกัด เพื่อผลิตรถยนต์ MG และ บริษัท เกรทวอล มอเตอร์ จำกัด
  ผู้ผลิตรถยนต์รายใหญ่ของจีนที่มีแผนขยายกำลังการผลิตรถกลุ่มอเนกประสงค์และรถปิ๊กอัพมายังประเทศไทย
  ในปี 2558 เพื่อจับกลุ่มลูกค้าในประเทศ รวมถึงกลุ่มบริษัท วอลโว่ ที่เปิดตัวรถบรรทุกรุ่นใหม่
  (UD Truck) เพื่อขยายตลาดในไทย และส่งออกในภูมิภาคเอเซีย
  รวมถึงการหาลูกค้าใหม่ในภูมิภาคเอเชียตะวันออกเฉียงใต้ด้วย
  ซึ่งเป็นไปตามเป้าหมายหลักของบริษัทที่ต้องการรักษาความเป็นบริษัทผู้ผลิตสายควบคุมรถยนต์และรถจักรยานยนต์ชั้นนำในภูมิภาคเอเชียตะวันออกเฉียงใต้

ผู้ผลิตรถยนต์ที่เป็นลูกค้าของบริษัท ในช่วงระยะเวลา 5 ปี (ตั้งแต่ปี 2552– 2556) มีดังนี้

+----------------------+-----------------------------------------------+
| บริษัทผู้ผลิตรถยนต์        | รุ่นรถยนต์                                       |
+----------------------+-----------------------------------------------+
| []                   | -   Vios, Corolla, Altis, Camry, Hilux Vigo,  |
|                      |     Yaris, Fortuner, Prius                    |
|   []                 |                                               |
|                      | -   City, Jazz, Civic, Accord, CR-V, Brio     |
|   []                 |                                               |
|                      | -   Jazz Hybrid and Civic Hybrid, Feed, Step  |
| []                   |     wagon                                     |
|                      |                                               |
| []                   | -   Space Wagon, Lancer Cedia, G-Wagon,       |
|                      |     Triton, Fuso, Pajaro sport, Lancer EX,    |
| []                   |     Mirage, Atttrage                          |
|                      |                                               |
| []                   | -   D-Max, All new D-Max, MU-7, Truck         |
|                      |     N*Series & F*Series                       |
| []                   |                                               |
|                      | -   Teana, Navara, Tilda,March, Almera        |
|                      |                                               |
|                      | []                                            |
|                      |                                               |
|                      | -   BT-50, Mazda 2, Mazda 3                   |
|                      |                                               |
|                      | -   Ford Fiesta, Ford Focus, Ranger, Everest, |
|                      |     Eco-sport                                 |
|                      |                                               |
|                      | -   Series 3, Series 5, CNG Bus and CNG Truck |
|                      |                                               |
|                      | -   Corolado, TrailBlazer, Captiva, Cruze,    |
|                      |     Aveo and Sonic                            |
|                      |                                               |
|                      | - Xenon                                       |
|                      |                                               |
|                      | - Swift,Ertiga                                |
+----------------------+-----------------------------------------------+

  กลุ่มลูกค้าผู้ผลิตรถจักรยานยนต์

  กลุ่มลูกค้าของบริษัทสำหรับธุรกิจผลิตสายควบคุมรถจักรยานยนต์ ได้แก่ บริษัท ไทยฮอนด้า
  แมนูแฟคเจอริ่ง จำกัด
  บริษัท ไทยยามาฮ่า มอเตอร์ จำกัด บริษัท ไทยซูซูกิมอเตอร์ จำกัด บริษัท คาวาซากิ มอเตอร์
  เอ็นเตอร์ไพรส์ (ประเทศไทย) จำกัดบริษัทมีรายได้จากลูกค้ารายใหญ่คือ บริษัท ไทยฮอนด้า
  แมนูแฟคเจอริ่ง จำกัด คิดเป็นร้อยละ 8 ของยอดขายรวม
  เพื่อเป็นการลดความเสี่ยงจากการพึ่งพาลูกค้ารายใหญ่เช่นเดียวกับลูกค้าในกลุ่มผู้ผลิตรถยนต์
  บริษัทมีนโยบายเพิ่มส่วนแบ่งตลาดจากลูกค้าเดิม และขยายฐานลูกค้าใหม่เพิ่มมากขึ้น
  โดยจะเน้นไปที่กลุ่มบริษัทผู้ผลิตรถจักรยานยนต์ที่จะย้ายฐานการผลิตมายังประเทศไทย
  นอกจากนี้ยังรวมถึงการหาลูกค้าใหม่ในภูมิภาคเอเชียตะวันออกเฉียงใต้ด้วย
  ทั้งนี้เป็นไปตามเป้าหมายหลักของบริษัทที่ต้องการจะรักษาความเป็นบริษัทผู้ผลิตสายควบคุมรถยนต์และรถจักรยานยนต์ชั้นนำในภูมิภาคเอเชียตะวันออกเฉียงใต้

ผู้ผลิตรถจักรยานยนต์ที่เป็นลูกค้าของบริษัท ในช่วงระยะเวลา 5 ปี (ตั้งแต่ปี 2552 - 2556)
มีดังนี้

+----------------------------+-----------------------------------------+
| บริษัทผู้ผลิตรถจักรยานยนต์        | รุ่นรถจักรยานยนต์                           |
+----------------------------+-----------------------------------------+
| []                         | - Wave, Phantom, Nice, Dream, Sonic,    |
|                            | CBR, NSR, Tena,                         |
| []                         |                                         |
|                            | Click, Air Blade, Scoopy                |
|                            |                                         |
|                            | - Smash, RC100, Step, Katana, Jarato,   |
|                            | Hayata, Shogun,                         |
|                            |                                         |
|                            | Skydrive                                |
|                            |                                         |
|                            |   - Mio, Nouvo, X-1, Spark Nano, Fino,  |
|                            |   Fiore, Ferano                         |
|                            |                                         |
|                            | - Kaze, Boss, GTO, KL650, KLX300, KSR,  |
|                            | KRK Victor,                             |
|                            |                                         |
|                            | KR, EX250 Ninja, ER650                  |
|                            |                                         |
|                            | -   Gorila RK-125, Cruiser RK-125,      |
|                            |     Classic RK-110, Monkey              |
|                            |                                         |
|                            | RK-125                                  |
+----------------------------+-----------------------------------------+

[]

2. ศูนย์อะไหล่รถยนต์และรถจักรยานยนต์

กลุ่มลูกค้าศูนย์อะไหล่รถยนต์และรถจักรยานยนต์เป็นลูกค้าต่อเนื่องจากกลุ่มลูกค้าผู้ผลิตรถยนต์และ
รถจักรยานยนต์
เนื่องจากเป็นส่วนของการบริการอะไหล่และซ่อมบำรุงรถยนต์และรถจักรยานยนต์ของผู้ผลิตแต่ละราย
การขยายตัวของลูกค้ากลุ่มนี้จึงเป็นไปในทิศทางเดียวกันกับกลุ่มลูกค้าผู้ผลิตรถยนต์และรถจักรยานยนต์

บริษัทมีทีมการตลาดที่มีประสบการณ์ในการขายโดยตรงและมีการบริการหลังการขายเป็นของตนเอง
โดยเจ้าหน้าที่การตลาดของบริษัทจะทำการหารายชื่อและกลุ่มลูกค้าเป้าหมาย
ซึ่งมีทั้งกลุ่มเป้าหมายที่เป็นบริษัทในเครือและกลุ่มเป้าหมายใหม่
จากนั้นจะส่งทีมการตลาดซึ่งมีความเชี่ยวชาญและได้รับการอบรมในเรื่องผลิตภัณฑ์เป็นอย่างดีเข้าไปติดต่อ
โดยบริษัทได้เน้นถึงความสำคัญของบริการหลังการขาย
เจ้าหน้าที่การตลาดจะเข้าเยี่ยมเยียนและพบปะกับลูกค้าอย่างสม่ำเสมอเพื่อรับทราบปัญหาและนำไปปรับปรุงการปฏิบัติงานให้อยู่ในระดับสูงสุดตามที่ลูกค้าคาดหวัง

4.2.3 การจำหน่ายและช่องทางการจำหน่าย

บริษัทมีช่องทางการจัดจำหน่ายผลิตภัณฑ์ดังนี้

-   การจัดจำหน่ายสายควบคุมและชุดควบคุมรางกระจกหน้าต่างรถยนต์ในลักษณะ OEM
    (Original Equipment Manufacturer) ให้แก่ผู้ผลิตรถยนต์และรถจักรยานยนต์โดยตรง
    (First Tier) โดยผลิตตามแบบ (Specification) ที่ผู้ผลิตกำหนดไว้ในแต่ละรุ่น
    และทำสัญญากับผู้ผลิตตามระยะเวลาในการผลิตแต่ละรุ่น ซึ่งมีระยะเวลาการผลิตประมาณ 4-8
    ปี สำหรับรถยนต์ และ 2-3 ปี สำหรับรถจักรยานยนต์

-   การจัดจำหน่ายสายควบคุมและชุดควบคุมรางกระจกหน้าต่างรถยนต์หรือชิ้นส่วน
    (Components) ของสายควบคุมและชุดควบคุมรางกระจกหน้าต่างรถยนต์ในลักษณะ OEM
    ให้แก่ผู้ผลิตชิ้นส่วนรถยนต์และ รถจักรยานยนต์ (Second Tier)
    เพื่อผลิตเพิ่มเติมก่อนส่งให้แก่ผู้ผลิตรถยนต์และรถจักรยานยนต์ต่อไป
    โดยเป็นการผลิตตามคำสั่งซื้อของผู้ผลิตชิ้นส่วนนั้น ๆ

-   การจัดจำหน่ายสายควบคุมและชุดควบคุมรางกระจกหน้าต่างรถยนต์ให้แก่ศูนย์อะไหล่ของรถยนต์และรถจักรยานยนต์ในลักษณะ
    REM (Replacement Equipment Manufacturer)
    โดยใช้ช่องทางเดียวกันกับการจัดจำหน่ายในลักษณะ OEM
    เนื่องจากเป็นการจำหน่ายให้แก่ศูนย์บริการของผู้ผลิตรถยนต์และ
    รถจักรยานยนต์แต่ละราย ทั้งนี้จะเป็นการจัดจำหน่ายตามใบคำสั่งซื้อเป็นครั้ง ๆ ไป

ในปัจจุบัน บริษัทมีสัดส่วนรายได้จากการขายในประเทศต่อต่างประเทศเท่ากับร้อยละ 97 ต่อร้อยละ
3 โดย มีการส่งออกไปยังประเทศมาเลเซีย จีน อินเดีย เวียดนาม ญี่ปุ่น อินโดนีเซีย บราซิล
เม็กซิโก สหรัฐอเมริกาและฮังการี

ทั้งนี้ ในการจำหน่ายผลิตภัณฑ์ให้แก่ผู้ผลิตรถยนต์หรือรถจักรยานยนต์
บริษัทจะต้องผ่านกระบวนการคัดเลือกผู้ผลิตชิ้นส่วนซึ่งจะเริ่มตั้งแต่บริษัทผู้ผลิตรถยนต์
หรือรถจักรยานยนต์ประกาศแผนการผลิต
โดยจะเปิดให้บริษัทผู้ผลิตชิ้นส่วนเข้าร่วมเสนอราคาเพื่อเป็นผู้ผลิตชิ้นส่วน
โดยการนำเสนอแบบและราคาของชิ้นส่วนสำหรับรถยนต์ หรือรถจักรยานยนต์เป็นรุ่น ๆ ไป

กระบวนการคัดเลือกผู้ผลิตชิ้นส่วนสำหรับรถยนต์และรถจักรยานยนต์แต่ละรุ่นมีดังนี้

ขั้นตอนที่ 1 บริษัทผู้ผลิตรถยนต์หรือรถจักรยานยนต์ประกาศแผนการผลิตรถรุ่นใหม่ โดยให้รายละเอียดเกี่ยวกับระยะเวลาที่เริ่มออกแบบ ทดสอบ กระทั่งเริ่มทำการผลิตจริง ตลอดจนกำหนดคุณสมบัติ จำนวน และเงื่อนไขอื่น ๆ ของผลิตภัณฑ์ที่ต้องการแก่บริษัทผู้ผลิตชิ้นส่วน 

ขั้นตอนที่ 2 บริษัทผู้ผลิตชิ้นส่วนดำเนินการออกแบบและ/หรือผลิตชิ้นงานต้นแบบ
เพื่อประมาณการต้นทุนและนำเสนอราคาตลอดจนแสดงถึงความพร้อมและศักยภาพในการผลิตให้แก่บริษัทผู้ผลิตรถยนต์หรือรถจักรยานยนต์เพื่อพิจารณาคัดเลือก

ขั้นตอนที่ 3 บริษัทผู้ผลิตรถยนต์หรือรถจักรยานยนต์พิจารณาคัดเลือกผลิตภัณฑ์ที่มีคุณสมบัติครบถ้วน
ตรงตามคุณสมบัติที่ต้องการ และแจ้งผลการคัดเลือกให้แก่บริษัทผู้ผลิตชิ้นส่วนที่ได้รับการคัดเลือกนั้น

ขั้นตอนที่ 4 ผู้ผลิตชิ้นส่วนได้รับการคัดเลือกเป็นผู้ผลิต โดยมีการแจ้งเป็นลายลักษณ์อักษร
และผู้ผลิตชิ้นส่วนต้อง
จัดทำแผนการดำเนินงานให้สอดคล้องกับแผนการผลิตหลักของผู้ประกอบรถยนต์หรือรถจักรยานยนต์

ขั้นตอนที่ 5 และ 6
บริษัทผู้ผลิตชิ้นส่วนที่ได้รับการคัดเลือกดำเนินการผลิตส่งโรงงานผู้ผลิตรถยนต์หรือรถจักรยานยนต์ตามช่วงระยะเวลาต่าง
ๆ ที่ผู้ประกอบรถกำหนด
ตลอดจนต้องทำการผลิตส่งให้ศูนย์บริการหลังการขายเพื่อใช้เป็นอะไหล่ต่อไป

4.2.4 แนวโน้มภาวะอุตสาหกรรมและการแข่งขันในอนาคต

ภาพรวมอุตสาหกรรมยานยนต์ปี 2556

  อุตสาหกรรมรถยนต์ในช่วงครึ่งปีหลังเป็นต้นมา 
  มีอัตราขยายตัวลดลงเนื่องจากผู้ประกอบการสามารถผลิตและส่งมอบรถที่เป็นยอดตกค้างให้กับผู้บริโภคจากโครงการรถยนต์คันแรกได้ครบตามจำนวนที่สั่งจองแล้ว 
  จากนั้นค่ายรถยนต์จึงได้ปรับไลน์การผลิตเพื่อรองรับการส่งออกมากขึ้น 
  ทั้งนี้ตลาดรถยนต์ในประเทศยังมีความไม่แน่นอนสูง
  เพราะยอดขายรถยนต์ในประเทศพลิกกลับมาต่ำกว่า 1 แสนคันต่อเดือน
  ในขณะที่การเติบโตอย่างโดดเด่นของยอดส่งออกรถยนต์ยังมีปัจจัยเสี่ยงจากความผันผวนของอัตราแลกเปลี่ยนและแนวโน้มการฟื้นตัวของภาวะเศรษฐกิจโลก

  สำหรับในช่วงสามเดือนสุดท้ายของปี 2556 คาดว่ามีสองปัจจัยบวกเป็นตัวชี้วัดการฟื้นตัว  คือ
  การเปิดตัวอีโคคาร์ครั้งแรกของโตโยต้าซึ่งเป็นผู้ครองส่วนแบ่งตลาดอันดับหนึ่งในประเทศ
  และการจัดงานมอเตอร์เอ็กซ์โปร์

แนวโน้มอุตสาหกรรมยานยนต์ปี 2557

  เชื่อว่ายอดผลิตรถยนต์ในปี 2557 มีแนวโน้มที่จะสูงกว่าปี 2556 ที่ประมาณการไว้ 2.55 ล้านคัน
  จากการส่งออกรถยนต์ที่มีการขยายตัวดีขึ้นอย่างต่อเนื่องจากคำสั่งซื้อจากตลาดอาเซียนออสเตรเลีย
  นิวซีแลนด์ ตะวันออกกลาง และอเมริกาใต้ โดยเฉพาะรถกระบะมีเข้ามาจำนวนมาก
  ซึ่งคาดว่าเป็นผลจากคำสั่งซื้อที่ค้างมาตั้งแต่ปี 2555 แต่ผู้ผลิตไม่สามารถผลิตและจัดส่งให้ได้
  เนื่องจากต้องผลิตรถยนต์ป้อนความต้องการในประเทศที่สูงตามมาตรการกระตุ้นโครงการรถยนต์คันแรกของภาครัฐ
  จะสามารถชดเชยตลาดรถยนต์ในประเทศที่ชะลอตัวลงได้ (ที่มา : นายศุภรัตน์ ศิริสุวรรณางกูร
  ประธานกลุ่มอุตสาหกรรมยานยนต์ สภาอุตสาหกรรมแห่งประเทศไทย ณ วันที่ 1 พฤศจิกายน
  2556)

  ประกอบกับที่สำนักงานคณะกรรมการส่งเสริมการลงทุน (BOI)
  ได้ออกประกาศให้การส่งเสริมกิจการผลิตรถยนต์ประหยัดพลังงานมาตรฐานสากล รุ่น 2
  (อีโคคาร์ 2) อย่างเป็นทางการแล้ว 
  นับเป็นปัจจัยบวกต่ออุตสากรรมยานยนต์ด้วยเป็นการต่อยอดความมั่นคงในการเติบโตของอุตสาหกรรมในระยะยาว
  นอกจากนี้แล้วการสนับสนุนดังกล่าวยังเป็นการเสริมความสามารถในการแข่งขันของอุตสาหกรรมยานยนต์ของประเทศไทย
  โดยเฉพาะจากประเทศเพื่อนบ้านอาทิ
  ประเทศอินโดนิเซียที่มีการนำเสนอโครงการกรีนคาร์อีกด้วย 
  โดยคาดการณ์ว่าโครงการนี้จะสามารถผลักดันให้ยอดการผลิตอีโคคาร์ รุ่น 1 และ 2
  ตั้งเป้าหมายเพิ่มขึ้นเป็น 9.3 แสนคันในปี 2561 และจะทำให้ยอดการผลิตรถยนต์รวมเกิน 3
  ล้านคันตั้งแต่ปี 2560 เป็นต้นไป

  สถิติยอดผลิตรถยนต์และรถจักรยานยนต์

+---+------+------+-------+--------+-------+-------+-------+--------+
| ปี | ร    |      |       |        | ร     |       |       |        |
|   | ถยนต์ |      |       |        | ถจักรย |       |       |        |
|   |      |      |       |        | านยนต์ |       |       |        |
+---+------+------+-------+--------+-------+-------+-------+--------+
|   | ยอ   | ยอ   | ยอด   | อัตรากา | ย     | ยอดข  | ยอด   | อัตรากา |
|   | ดผลิต | ดขาย | ส่งออก | รเติบโต | อดผลิต | ายในป | ส่งออก | รเติบโต |
|   |      | ในปร |       |        |       | ระเทศ |       |        |
|   | (คัน) | ะเทศ | (คัน)  |        | (คัน)  |       | (คัน)  |        |
|   |      |      |       |        |       | (คัน)  |       |        |
|   |      | (คัน) |       |        |       |       |       |        |
+---+------+------+-------+--------+-------+-------+-------+--------+
|   |      |      |       | ของ    |       |       |       | ของ    |
|   |      |      |       | ยอดผลิต |       |       |       | ยอดผลิต |
|   |      |      |       | (%)    |       |       |       | (%)    |
+---+------+------+-------+--------+-------+-------+-------+--------+
| 2 | 1    | 733  | 72    | (11)   | 2,04  | 1,82  | 22    | 1      |
| 5 | ,457 | ,950 | 3,845 |        | 3,039 | 1,875 | 1,164 |        |
| 5 | ,795 |      |       |        |       |       |       |        |
| 4 |      |      |       |        |       |       |       |        |
+---+------+------+-------+--------+-------+-------+-------+--------+
| 2 | 2    | 1    | 1,02  | 68     | 2,60  | 2,29  | 31    | 28     |
| 5 | ,453 | ,427 | 6,671 |        | 6,161 | 2,170 | 3,991 |        |
| 5 | ,717 | ,046 |       |        |       |       |       |        |
| 5 |      |      |       |        |       |       |       |        |
+---+------+------+-------+--------+-------+-------+-------+--------+
| 2 | 1    | 1    | 84    |        | 2,22  | 1,96  | 26    |        |
| 5 | ,975 | ,129 | 6,538 |        | 6,162 | 2,673 | 3,489 |        |
| 5 | ,783 | ,245 |       |        |       |       |       |        |
| 5 |      |      |       |        |       |       |       |        |
| * |      |      |       |        |       |       |       |        |
+---+------+------+-------+--------+-------+-------+-------+--------+
| 2 | 2    | 1    | 94    | 7      | 1,91  | 1,63  | 27    | (14)   |
| 5 | ,115 | ,168 | 7,021 |        | 0,287 | 4,138 | 6,149 |        |
| 5 | ,375 | ,354 |       |        |       |       |       |        |
| 6 |      |      |       |        |       |       |       |        |
| * |      |      |       |        |       |       |       |        |
+---+------+------+-------+--------+-------+-------+-------+--------+

 *ข้อมูลสะสม 10 เดือน (มกราคม – ตุลาคม)     

  ที่มา : สภาอุตสาหกรรมแห่งประเทศไทย ณ วันที่ 29 พฤศจิกายน 2556

สภาวะการแข่งขันในต่างประเทศ

  ในสภาวะการแข่งขันต่างประเทศปัจจุบัน ผู้ผลิตรถยนต์ใช้นโยบายการจัดซื้อแบบ Global
  Sourcing ซึ่งจะทำการเปรียบเทียบราคาชิ้นส่วนวัตถุดิบจากผู้ผลิตทั่วโลก
  ซึ่งแปลว่ามีโอกาสในการขายสินค้าได้มากขึ้น
  และมีโอกาสที่จะถูกคู่แข่งแย่งลูกค้าไปในเวลาเดียวกัน
  ผู้ผลิตในประเทศไทยส่วนใหญ่มักถูกเปรียบเทียบราคากับประเทศอินโดนีเซีย จีน อินเดีย และญี่ปุ่น
  การเสนอราคาจึงจำเป็นต้องคำนึงถึงราคาของผู้ผลิตในประเทศต่าง ๆ ดังที่ได้กล่าวไว้
  โดยผู้ที่ทำราคาได้ถูกที่สุดจะมีโอกาสได้รับเลือกมากที่สุด

  แต่ในอีกมุมหนึ่ง
  ความสามารถในการจัดส่งและการดูแลคุณภาพยังคงเป็นสิ่งที่ผู้ผลิตรถยนต์ให้ความสำคัญ ยกตัวอย่างเช่น
  การใช้ฐานการผลิตแห่งเดียวสำหรับส่งชิ้นส่วนให้กับประเทศต่าง ๆ
  จะต้องคำนึงถึงการมีสต๊อกสินค้าให้มีปริมาณเพียงพอ การบริหารการจัดส่งเพื่อรองรับการผลิตแบบ
  Just-in-time การปรับปรุงความสามารถในด้านภาษา
  ซึ่งยังคงเป็นอุปสรรคในการติดต่องานข้ามประเทศ และการแก้ไขปรับปรุงด้านคุณภาพ
  ก็ไม่สามารถดำเนินการได้รวดเร็วเช่นเดียวกับการซื้อภายในประเทศ
  ดังนั้นแม้ว่าราคาในหลายประเทศจะต่ำกว่าของประเทศไทยแต่เมื่อพิจารณาทั้งสามปัจจัยรวมกัน
  สินค้าที่ผลิตจากประเทศไทยมีราคาสูงกว่าอินเดียและจีน แต่ราคาและคุณภาพยังเป็นรองญี่ปุ่น
  และการที่ประเทศไทยตั้งอยู่ในจุดศูนย์กลางของอาเซียนจึงเป็นข้อได้เปรียบในการที่ผู้ผลิตรถยนต์จะใช้ประเทศไทยเป็นศูนย์กลางกระจายสินค้าภายในภูมิภาค
  จึงสามารถมองได้ว่าอุตสาหกรรมยานยนต์ไทยนั้นยังมีความได้เปรียบและโอกาสไม่น้อยเช่นกัน

4.3 การจัดหาผลิตภัณฑ์

4.3.1 กำลังการผลิต

บริษัทมีกำลังการผลิตและอัตราการใช้กำลังการผลิตในช่วงปี 2554 - 2556 ดังตารางต่อไปนี้

+-----------------------------+-------------+------------+------------+
|                             | 2554        | 2555**     | 2556       |
+=============================+=============+============+============+
| สายควบคุมรถยนต์               |             |            |            |
+-----------------------------+-------------+------------+------------+
|   กำลังการผลิต (เส้น)          | 35,727,780  | 45,471,720 | 49,880,160 |
+-----------------------------+-------------+------------+------------+
|   การผลิตจริง (เส้น)           | 18,068,479  | 27,384,696 | 33,003,901 |
+-----------------------------+-------------+------------+------------+
|   อัตราการใช้กำลังการผลิต       | 51%         | 60%        | 66%        |
|   (ร้อยละ)                   |             |            |            |
+-----------------------------+-------------+------------+------------+
| สายควบคุมรถจักรยานยนต์         |             |            |            |
+-----------------------------+-------------+------------+------------+
|   กำลังการผลิต (เส้น)          | 18,734,023  | 23,843,302 | 26,227,632 |
+-----------------------------+-------------+------------+------------+
|   การผลิตจริง (เส้น)           | 9,024,459   | 10,955,124 | 9,669,714  |
+-----------------------------+-------------+------------+------------+
|   อัตราการใช้กำลังการผลิต       | 48%         | 46%        | 36%        |
|   (ร้อยละ)                   |             |            |            |
+-----------------------------+-------------+------------+------------+
| ชุดควบคุมรางกระจกหน้าต่างรถยนต์  |             |            |            |
+-----------------------------+-------------+------------+------------+
|   กำลังการผลิตรวม (ชุด)        | 2,560,800   | 3,259,200  | 3,537,600  |
+-----------------------------+-------------+------------+------------+
|   การผลิตจริง - แบบใช้สายควบคุม | 625,681     | 861,156    | 1,141,185  |
|   (ชุด)                      |             |            |            |
+-----------------------------+-------------+------------+------------+
|   อัตราการใช้กำลังการผลิต       | 24%         | 26%        | 32%        |
|   (ร้อยละ)                   |             |            |            |
+-----------------------------+-------------+------------+------------+

** ข้อมูลสะสม 9 เดือน (มกราคม – กันยายน 2555,
บันทึกตามการเปลี่ยนรอบระยะเวลาบัญชีของบริษัท)

  4.3.2 ขั้นตอนการผลิต

ขั้นตอนการผลิตสายควบคุมรถยนต์และรถจักรยานยนต์

การผลิตสายควบคุมรถยนต์และรถจักรยานยนต์มีขั้นตอนการผลิตที่เหมือนกันทุกประการ
โดยสามารถแบ่งออกได้เป็น 5 ขั้นตอน หลัก ดังนี้

1. ขั้นตอนการผลิตสายนอก เริ่มจากการเตรียมวัตถุดิบ
โดยนำลวดกลมที่มีคุณภาพและขนาดตามความต้องการของลูกค้ามารีดให้แบน
จากนั้นจึงนำลวดซึ่งได้ผ่านการรีดแบนแล้วมาเข้าเครื่องม้วนเป็นท่อ
แล้วจึงนำท่อที่ได้มาหุ้มพลาสติกอีกชั้นหนึ่ง ก่อนที่จะตัดให้ได้ขนาดตามต้องการ

2. ขั้นตอนการผลิตสายใน เริ่มจากการนำลวดสำเร็จรูปมาตัดให้ได้ขนาดตามต้องการ
ปอกฉนวนที่ปลาย (กรณีที่ลวดนั้นหุ้มพลาสติก) ใช้แรงกดทำให้ลวดนั้นบานออก และใส่หัวยึด
เพื่อรอนำไปประกอบกับสายนอก

3. ขั้นตอนการผลิตชิ้นส่วน
นำเม็ดพลาสติกมาหลอมและฉีดขึ้นรูปพลาสติกตามแบบที่ต้องการเพื่อนำไปเป็นส่วน

พลาสติกสำเร็จรูป ประกอบสำหรับสายควบคุมรถยนต์ต่อไป

4. ขั้นตอนการประกอบ นำสายนอกมาประกอบกับสายใน โดยติดอุปกรณ์และชิ้นส่วนประกอบอื่น ๆ
ตามคุณลักษณะของสายควบคุมรถยนต์ประเภทที่ต้องการ

5. ขั้นตอนการตรวจสอบคุณภาพ
บริษัทจะทำการตรวจสอบคุณภาพของชิ้นงานก่อนที่จะบรรจุผลิตภัณฑ์ที่ผลิตได้ลงกล่องเพื่อเตรียมส่งมอบให้แก่ลูกค้าต่อไป

ขั้นตอนการผลิตชุดควบคุมรางกระจกหน้าต่างรถยนต์

  []

  การผลิตชุดควบคุมรางกระจกหน้าต่างรถยนต์แบ่งออกได้เป็น 4 ขั้นตอนหลักดังนี้

1.  ขั้นตอนการประกอบโครงชุดรางเลื่อน
    เริ่มจากการนำโครงเหล็กที่จัดซื้อมาประกอบเข้าชุดตามแบบที่ต้องการ

2.  ขั้นตอนการประกอบชิ้นส่วนหลัก เป็นการติดตั้งมอเตอร์ ลูกล้อ และสายเคเบิล
    (แบบสายควบคุม) ทาจาระบี เป็นต้น

3.  ขั้นตอนการประกอบเก็บรายละเอียด เก็บรายละเอียดต่าง ๆ และใส่ตัวน๊อต หรือตัวยึด

4.  ขั้นตอนการตรวจสอบคุณภาพ โดยจะต้องมีการตรวจสอบคุณภาพของชิ้นงาน
    ก่อนที่จะบรรจุผลิตภัณฑ์ที่ผลิตได้ลงกล่องเพื่อเตรียมส่งมอบให้แก่ลูกค้าต่อไป

4.3.3 การจัดหาวัตถุดิบ

  ในการผลิตสายควบคุมรถยนต์และรถจักรยานยนต์ และชุดควบคุมรางกระจกหน้าต่างรถยนต์นั้น
  บริษัทมีการจัดหาวัตถุดิบและชิ้นส่วนประกอบจากทั้งคู่ค้าภายในประเทศและต่างประเทศ
  ทั้งนี้ชิ้นส่วนประกอบต่าง ๆ (Component Parts) ที่บริษัทสั่งซื้อนั้น
  เป็นชิ้นส่วนที่บริษัทยังไม่สามารถหาผู้ผลิตในประเทศได้ หรือไม่คุ้มทุนที่จะผลิต

  ในปี 2556
  บริษัทมีการจัดซื้อวัตถุดิบและชิ้นส่วนประกอบเพื่อนำมาใช้ในกระบวนการผลิตสายควบคุมรถยนต์และรถจักรยานยนต์
  และชุดควบคุมรางกระจกหน้าต่างรถยนต์ คิดเป็นมูลค่ารวมทั้งสิ้นประมาณ 2,200 ล้านบาท
  ทั้งนี้เป็นการจัดซื้อในประเทศไทยประมาณร้อยละ 70
  และเป็นการจัดซื้อจากต่างประเทศประมาณร้อยละ 30
  โดยวัตถุดิบและชิ้นส่วนประกอบหลักที่บริษัทซื้อมาใช้ในกระบวนการผลิต ได้แก่
  วัตถุดิบและชิ้นส่วนประกอบประเภทเหล็ก ยาง ลวด เม็ดพลาสติก และมอเตอร์ เป็นต้น

  สำหรับคู่ค้าของบริษัทนั้นมีจำนวนหลายรายซึ่งส่วนใหญ่จะเป็นคู่ค้ากับบริษัทมาเป็นระยะเวลานาน
  โดยมีคู่ค้า 1 ราย ที่มียอดสั่งซื้อรวมจากบริษัทในปี 2556 มากกว่าร้อยละ 10
  ของยอดการสั่งซื้อรวมของบริษัท ได้แก่ ไฮเล็กซ์ คอร์ปอเรชั่น โดยคิดเป็นสัดส่วนร้อยละ 22
  ทั้งนี้ วัตถุดิบและชิ้นส่วนประกอบหลักที่ซื้อจากไฮเล็กซ์ คอร์ปอเรชั่น ได้แก่
  วัตถุดิบและชิ้นส่วนประกอบประเภทยาง ส่วนประกอบสำเร็จรูป เหล็ก และเม็ดพลาสติก
  เพื่อนำมาใช้ในการประกอบสายควบคุมรถยนต์และรถจักรยานยนต์
  และชุดควบคุมรางกระจกหน้าต่างรถยนต์
  โดยสาเหตุที่บริษัทต้องจัดซื้อวัตถุดิบและชิ้นส่วนประกอบจากไฮเล็กซ์ คอร์ปอเรชั่น นั้น
  เนื่องจากชิ้นส่วนประกอบดังกล่าวเป็นชิ้นส่วนประกอบที่ไม่สามารถผลิตในประเทศไทยได้
  หรือปริมาณการผลิตไม่คุ้มที่จะผลิตเอง
  หรือไม่สามารถจัดหาวัตถุดิบจากแหล่งภายในประเทศไทยได้ ดังนั้น การซื้อจาก ไฮเล็กซ์
  คอร์ปอเรชั่น
  ซึ่งเป็นผู้ถือหุ้นใหญ่ของบริษัทที่มีนโยบายในการสนับสนุนด้านวัตถุดิบและชิ้นส่วนประกอบที่มีคุณภาพและราคา
  ที่แข่งขันได้ให้กับ

  บริษัทในกลุ่มของไฮเล็กซ์ คอร์ปอเรชั่น อยู่แล้วจึงเป็นวิธีที่เหมาะสม
  อย่างไรก็ตามบริษัทไม่ได้ทำสัญญาที่กำหนดให้บริษัทจะต้องจัดซื้อวัตถุดิบและชิ้นส่วนประกอบจากไฮเล็กซ์
  คอร์ปอเรชั่นแต่อย่างใด

  สำหรับสัดส่วนการสั่งซื้อนั้น บริษัทมีการสั่งซื้อจากคู่ค้าหลายราย
  แต่ไม่ได้พึ่งพาการจัดซื้อวัตถุดิบและชิ้นส่วนประกอบจากคู่ค้ารายใดรายหนึ่งเป็นสำคัญ
  และเนื่องจากบริษัทมีคู่ค้าหลายราย ทำให้หากเกิดปัญหาในการจัดหาจากคู่ค้ารายใดรายหนึ่ง
  บริษัทจะยังสามารถจัดหาวัตถุดิบและชิ้นส่วนประกอบทดแทนที่มีคุณภาพในระดับเดียวกันจากคู่ค้ารายอื่นได้

4.3.4 งานที่ยังไม่ได้ส่งมอบ

- ไม่มี -